stanford-oval/wikipedia huggingface dataset:
Motorsport Arena Oschersleben

| Motorsport Arena Oschersleben |
| --- | --- |

Sijainti:  Oschersleben, Saksa
Valmistumisvuosi:  1997
Radan pituus:  3,667 km
Suurimmat tapahtumat:  DTM, WTCC, F3, FIA GT
Motorsport Arena Oschersleben on 3,6 kilometriä pitkä moottorirata pohjoisessa Saksassa Oscherslebenissä lähellä Magdeburgia.
Rata avattiin 25. heinäkuuta 1997, jolloin se oli maan kolmanneksi suurin moottorirata[lähde? ], kunnes EuroSpeedway Lausitz ja Sachsenring valmistuivat.
Radalla ajetaan DTM- FIA GT- sekä WTCC-sarjan osakilpailut.
Aiheesta muualla

Kotisivut
fiagt.com
fiawtcc.com
Wikimedia Commonsissa on kuvia tai muita tiedostoja aiheesta .
Motorsport.com

| Motorsport> com |
| --- | --- |

Verkkosivusto:  http://www.motorsport.com/
Rekisteröinti:  Vaihtoehtoinen
Omistaja:  MotorsportNetwork
Avattu:  9. huhtikuuta 1994
Nykyinen tila:  Aktiivinen
Motorsport.com on vuonna 1994 perustettu moottoriurheilusivusto. Sivuston päämaja sijaitsee Floridassa Miamissa ja se kansainvälisen median suurimpia moottoriurheiluaiheisia sivustoja maailmassa. Se lähettää uutisia 11 eri kielellä 24 tuntia vuorokaudessa ja seitsemän päivää viikossa. Sivusto on voittanut useita Telly Award-palkintoja saavutuksistaan kansainvälisten moottoriurheilutapahtumien raportoinnissa.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Motorsport.com
Käännös suomeksi
Soccer Stars

| Soccer Stars |
| --- | --- |

Julkaisija:  Miniclip.com
Jakelija:  Miniclip.com
Julkaistu:  11. kesäkuuta 2014
Lajityyppi:  jalkapallopeli
Pelimuoto:  onlinepeli, kaksinpeli
Alusta:  Android & iOS
Hinnoittelutapa:  ilmainen
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK        : 
Soccer Stars on brittiläisen Miniclip.comin 11. kesäkuuta 2014 julkaisema jalkapalloaiheinen onlinevideopeli. Peli on saatavilla iOS:ille ja Androidille.
Pelissä pelaajalla on jalkapallojoukkue, jossa on viisi kiekkoa, jotka ovat hiukan samanlaiset kuin ilmakiekossa. Pelaajan on tarkoitus voittaa jalkapallo-ottelu oikeata toista pelaajaa vastaan tekemällä tietyn määrän maaleja. Pelissä turnaukset järjestetään eri maissa, joissa kentät ovat erilaisia. Jokaisessa eri maassa on myös erihintainen pääsymaksu, jonka pelin voittanut pelaaja saa toiselta joukkueelta. Pelissä voi ostaa myös erilaisia ja erivärisiä kiekkoja ja myös erilaisia pelimuodostelmia. Peliin voi rekisteröityä joko Miniclip ID:n kanssa tai Facebookin kautta, josta voi pelata myös ystäviään vastaan. Pelissä voi myös harjoitella taitojaan.
Sobralia

| Sobralia |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Sobraliat (Sobralia)
Laji::  macrantha
Kaksiosainen nimi
 Sobralia macrantha  Lindl. 
Katso myös
   Sobralia Wikispeciesissä   Sobralia Commonsissa 
Infobox OKVirheellinen NIMI-arvo: 
Sobralia (Sobralia macrantha) on kämmekkäkasvien heimoon kuuluva kasvilaji.
Sobralia kasvaa luonnonvaraisena Meksikossa, Guatemalassa, Belizessa, El Salvadorissa, Hondurasissa, Nicaraguassa ja Costa Ricassa. Sitä on kasvatettu koristekasvina 1800-luvulta alkaen, ja se on sukunsa yleisin viljelty laji. Se kasvaa yli metrin korkuiseksi, varsi muistuttaa ruokoa tai bambua. Kukat ovat suuria, niissä on keltainen keskiosa ja violetit kehälehdet. Yksittäinen kukka kestää vain muutaman päivän, mutta kukinnon kukat aukeavat peräjälkeen niin, että kasvin koko kukinta kestää pitkään.
Miguel Torres

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miguel Torres Gómez
Syntymäaika: 28. tammikuuta 1986 (ikä 38)
Syntymäpaikka: Madrid, Espanja
Pelipaikka: laita-tai keskuspuolustaja
Pituus: 184 senttimetriä
Seura
Seura: Málaga
Pelinumero: 23
Junioriseurat
1998–2006: Real Madrid
Seurat
| Vuodet | Seura | O | (M) |
| 2006–2007 | Real Madrid Castilla | 19 | (0) |
| 2006–2009 | Real Madrid | 52 | (0) |
| 2009–2013 | Getafe | 102 | (1) |
| 2013–2014 | Olympiakos | 10 | (0) |
| 2014– | Málaga | 11 | (0) |
 Seurajoukkueuran tilastot kattavat vain kansalliset sarjat, päivitetty 7. helmikuuta 2015.
Miguel Torres Gómez (s. 28. tammikuuta 1986 Madrid, Madridin alue, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Málagaa.
Torres on Real Madridin kasvatti. Hän on monipuolinen ja nopea puolustaja, joka kykenee pelaamaan sekä puolustuksen laidoilla että keskustassa. Luontaiselta pelipaikaltaan hän on oikea laitapuolustaja, mutta Real Madridin C-joukkueessa hän pelasi keskuspuolustajana ja B-joukkueessa vasempana laitapuolustajana. Edustusjoukkueessa hän pelasi molemmilla laidoilla.
Ura > Real Madrid

Torres liittyi Real Madridin junioreihin vuonna 1995 ja kävi läpi seuran kaikki juniorijoukkueet. Ammattilaisuransa hän aloitti kaudella 2006–2007 Real Madridin reservijoukkueessa Castillassa, joka pelasi Espanjan toiseksi korkeimmalla tasolla Segunda Divisiónissa. Castillaan hän siirtyi Real Madridin Tercera Divisiónissa pelanneesta C-joukkueesta.
Kauden 2006–2007 aikana Torres nousi ensimmäistä kertaa myös tuolloin Fabio Capellon valmentamaan Real Madridin edustusjoukkueeseen. Ensiesiintyminen edustusjoukkueessa tapahtui cup-kilpailu Copa del Reyn neljännen kierroksen ottelussa Écijaa vastaan 25. lokakuuta 2006, ja Torres oli lopulta kentällä kaikissa Real Madridin neljässä cup-ottelussa kaudella 2006–2007 ennen putoamista Real Betisiä vastaan. Hän pelasi myös Mestarien liigan alkulohkon viimeisessä ottelussa Dynamo Kiovaa vastaan. Hyvät otteet cupissa ja Mestarien liigassa sekä muiden pelaajien loukkaantumiset ja pelikiellot avasivat Torresille paikan Real Madridin avauskokoonpanoon myös Espanjan korkeimmalla sarjatasolla Primera Divisiónissa. Ensimmäisen sarjaottelunsa hän pelasi 14. tammikuuta 2007 Real Madridin voittaessa kotikentällään Real Zaragozan. Kauden päätteeksi Real Madrid varmisti ensimmäisen mestaruutensa neljään vuoteen.
Kesällä 2007 Torres teki vuoteen 2012 ulottuneen jatkosopimuksen Real Madridin kanssa. Capellon seuraajien Bernd Schusterin ja Juande Ramosin alaisuudessa Torresin peliaika alkoi kuitenkin vähetä, ja kesällä 2009 seuran tehtyä lukuisia pelaajahankintoja hän ei enää mahtunut uuden valmentajan Manuel Pellegrinin suunnitelmiin.
Ura > Getafe

Torres siirtyi elokuussa 2009 kahdella miljoonalla eurolla Madridin alueen kolmanteen pääsarjaseuraan Getafeen, jonka kanssa hän teki viisivuotisen sopimuksen. Real Madrid asetti sopimukseen pykälän, joka mahdollistaa Torresin takaisin ostamisen ensimmäisen kahden kauden aikana.
Ura > Maajoukkue

Iñaki Sáez valitsi Torresin Espanjan alle 21-vuotiaiden maajoukkueryhmään helmikuussa 2007. Hän pelasi yhdeksässä vuoden 2009 EM-kilpailuiden karsintaottelussa, mutta ei minuuttiakaan varsinaisessa lopputurnauksessa.
Saavutukset

Espanjan pääsarjamestaruus: 2007, 2008
Espanjan supercup: 2008
Aiheesta muualla

Kuvia tai muita tiedostoja aiheesta Miguel Torres Wikimedia Commonsissa
Miguel Torresin esittely Getafen sivustolla (Arkistoitu – Internet Archive) (espanjaksi)
Migul Torres Football Database -sivustolla (englanniksi)
Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Mäntyslampi

| Mäntyslampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°40′59″N, 24°28′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskupuro:  Myllypuro Ulvotuiseen 
Järvinumero:  35.475.1.008
Mittaustietoja
Pinnankorkeus:  210,7 m  
Rantaviiva:  0,74 km  
Pinta-ala:  2,556 ha  
Saaria:  ei saaria 
 fiMäntyslampi 
Mäntyslampi  on Etelä-Pohjanmaalla Soinissa Vehun kylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 210,7 metriä mpy.
Neues Schloss (Stuttgart)

Neues Schloss Stuttgartissa.
Neues Schloss (suom. Uusi linna) on linna Baden-Württembergin pääkaupungissa Stuttgartissa. Se sijaitsee kaupungin keskustassa Schlossplatzilla. Linna edustaa arkkitehtoniselta tyylisuunnaltaan barokkia.
Barokkilinnan rakennutti Württembergin kahdestoista herttua, Karl Eugen (1744–1793). Peruskivi muurattiin 3. syyskuuta vuonna 1746. Rakennustyöt keskeytyivät vuonna 1764, kun Karl Eugen siirrätti residenssinsä Ludwigsburgiin. Stuttgartin palattua takaisin residenssikaupungiksi vuonna 1775 töitä jatkettiin rakentemalla marmorisali ja puutarhasiipi. Linna valmistui vuonna 1807, vuosia sen jälkeen kun herttua Karl Eugen oli jo kuollut.
Vuonna 1918, Saksan keisarikunnan kaaduttua, linna päätyi Württembergin osavaltion hallintaan ja sinne avattiin museo. Toisessa maailmansodassa linna oli kuitenkin täydellisen tuhon partaalla. Se jälleenrakennettiin vuosina 1958–1964, mutta vain osa sisätiloista sai takaisin sotaa edeltävän asunsa. Nykyisin linnaa käyttävät Baden-Württembergin osavaltion ministeriöt ja sinne on sijoitettu myös edustustiloja.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (saksaksi)
Tietoa linnasta Stuttgartin turismisivuilla (Arkistoitu – Internet Archive) (saksaksi) (englanniksi) (ranskaksi) (italiaksi) (espanjaksi)
Neuf-Brisach

| Neuf-Brisach |
| --- | --- |

 Koordinaatit: 48°01′08″N, 7°31′45″E 
Valtio:  Ranska
Ranskan alueet:  Alsace
Departementti:  Haut-Rhin
Arrondissementti:  Colmar
Hallinto:  
 – Pormestari:  Maurice Zimmerle
Pinta-ala:  
 – Kokonaispinta-ala:  1.33 km²
Korkeus:  197 m
Väkiluku (2006):  2 185
 – Väestötiheys:  1 642.9 as./km²
 
 http://www.neuf-brisach.fr/ 
 Väkiluvun lähde 
Infobox OKVirheellinen NIMI-arvo: 
Neuf-Brisach (saks. Neubreisach) on kaupunki Haut-Rhinin departementissa Ranskassa. Kaupungin nimi merkitsee sekä ranskaksi että saksaksi ”uutta Breisachia”. Breisach sijaitsee Neuf-Brisachista neljä kilometriä itään, Reinin toisella rannalla, Saksassa.
Neuf-Brisach rakennettiin alun perin bastionijärjestelmän mukaisen linnoituksen sisälle. Ranskalaiset rakensivat linnoituksen, kun Ranska menetti Breisachin yhdeksänvuotisen sodan päätteeksi.
Aiheesta muualla

Kuvia tai muita tiedostoja aiheesta Neuf-Brisach Wikimedia Commonsissa
Mouni Farro

Mouni Farro (s. 9. syyskuuta 1987) on ranskalainen näyttelijä. Hän näytteli Eva Martinezia vuosina 2007–2008 kuvatussa nuortensarjassa Kesärakkaus.
Aiheesta muualla

Mouni Farro Internet Movie Databasessa. (englanniksi)
http://www.act1.fr/FICHE_INFO.ASP?id=772
Slovakian historia ennen slovakkeja

Muinainen Slovakia
Slovakia ennen slovakkeja
Keskiaika
Samon valtakunta
Nitran ruhtinaskunta
Suur-Määri
Unkarin kuningaskunta
Slovakia osana Unkaria
Habsburgien valta
Slovakian kansannousu 1848–1849
Itävalta-Unkari
1900-luku
Tšekkoslovakia
Tšekkoslovakian ensimmäinen tasavalta
Tšekkoslovakian toinen tasavalta
Slovakian tasavalta
Slovakian kansannousu 1944
Tšekkoslovakian kolmas tasavalta
Sosialistinen Tšekkoslovakia
Prahan kevät
Samettivallankumous
Samettiero
Slovakian historia ennen slovakkeja ulottuu aina paleoliittiselle kaudelle asti. Se tarkoittaa nykyisen Slovakian tasavallan kuuluvien alueiden historiaa ennen kuin slaavikansat saapuivat alueelle 500-luvun alussa. Koska mitään Slovakiaksi tunnistettavaa valtiomuodostelmaa ei tuolloin ollut, jaetaan sen tapahtumat ja siellä asuneet kansat lähes poikkeuksetta muiden lähialueiden ja erityisesti karpaattien altaan kanssa.
Kivikausi

Slovakian alueelta on löydetty todisteita väliaikaisesta ihmistoiminnasta jo varhaiselta paleoliittiselta kaudelta saakka. Myöhemmin Szeletan kulttuurin työkaluista ja metsästäjien leireistä on löytynyt jäänteitä. Tältä ajalta on löydetty hyvin säilynyt Moravanyn venus -veistos, joka on radiohiiliajoitettu noin 22 800 vuoden ikäiseksi. Mesoliittisen kauden aikana tapahtuneen ilmastonmuutoksen myötä Slovakiaan ilmestyi yhä enemmän pysyvää ihmisasutusta erityisesti sen itä- ja lounaisosiin. Neoliittisella kaudella alueen väestö kasvoi ja siirtyi harjoittamaan yhä enemmän maanviljelystä ja eläintenhoitoa. Nämä ihmiset osasivat valmistaa kivestä työkaluja ja savesta erilaisia keraamisia astioita.
Keskikivikaudella Lengyelin kulttuuri vaikutti erityisesti Lounais-Slovakian alueella. Sen tuomat suuremmat asutuskeskukset ovat ensimmäisiä merkkejä yhteiskunnallisten erojen syntymisestä. Kaupunkimaisiksi keskuksiksi rakennettuja ympyräkaivantoja on löydetty noin vuodesta 3 500 eKr eteenpäin. Kivikauden myöhäisvaiheissa 3 300–1900 eKr Slovakian alueen asukkaat olivat alkaneet hyödyntää kuparia työkaluissaan. Samaan aikaan tapahtunut maanviljelystekniikan mahdollistama väestönkasvu johti pappiskastin syntymiseen. Tähän aikaan Itä-Slovakiassa vaikutti Polgárin kulttuuri.
Badenin kulttuuri korvasi Slovakian edeltäneet kulttuurit hiljalleen seuraavien vuosisatojen kuluessa. Sen mukana Slovakian alueet saivat huomattavia vaikutteita Kaakkois-Euroopasta.
Pronssikausi

Pronssikauden kuluessa Slovakian alueet liittyivät yhä kiinteämmin osaksi yhteis-eurooppalaista kauppaverkostoa. Nykyisestä Keski-Slovakiasta tuli tärkeä pronssikaivostominnan keskus. Tämä näkyi myös työkalujen, aseiden ja korujen valmistustekniikan kehityksessä. Näinä aikoina Mad'arovcen kulttuuri lännessä ja Otomani kulttuuri idässä muodostivat alueellisesti merkittävät asutuskeskukset. Näiden uusien kylien rakennukset oli tehty kivestä ja niiden kadut oli suunniteltu etukäteen. Muun muassa Spišský Štvrtokin ja Nitriansky Hrádokin kaupungeista on löydetty raunioita tältä aikakaudelta.
Edeltäneiden kulttuurien yhtäkkisen katoamisen jälkeen Uurnakenttäkulttuuri ja Lausitzin kulttuuri levisivät myös Slovakiaan.
Rautakausi

Slovakiassa asuneet ihmiset oppivat uuttamaan ja valmistamaan rautaa varhaisella rautakaudella. He myös kävivät kauppaa sekä itämeren että välimeren asukkaiden kanssa.  Maan länsiosissa on löydetty todisteita Kelenderbergin kulttuurista.
Ensimmäinen Slovakiassa majaillut etninen ryhmä, josta on säilynyt kirjallisia lähteitä, olivat keltit, jotka saapuivat alueelle noin 400 eKr. Erityisen merkittävä heimo oli Pohjois-Italiasta 190-luvulta eKr lähtien muuttaneet boijit, jotka keskittivät asutuksensa erityisesti Tonavan rannoille. Jotkin heidän perustamansa oppidumit kehittyivät myöhemmin merkittäviksi kaupungeiksi. Tärkeimpänä esimerkkinä tästä on Bratislava, joka oli alun perin tärkeä kelttiläinen kaupan ja hallinnon keskus. Kaupungissa toiminut rahapaja takoi kolikkoja, joihin oli kirjoitettu kelttiläisien heimopäälliköiden nimiä. Keski-Slovakiassa louhittu rautamalmi mahdollisti yhä monimutkaisempaa käsityötuotantoa, joilla kelttiheimot kävivät kauppaa erityisesti Välimeren markkinoilla.
Rautakausi > Rooman naapureina

Suunnilleen noin 50 eKr daakialaiset valloittivat Tonavan rannat ja kelttien vaikutus Lounais-Slovakiassa väheni. Seuraavien vuosikymmenten aikana Rooman valtakunta levitti valtaansa alueelle ja perusti Tonavan eteläpuolelle Pannonian provinssin. Tonava muodostui pitkäksi aikaa rajaksi sen ja pohjoisen germaaniheimojen välille. Ajanlaskun alkamisen toisella vuosikymmenellä kvadit valloittivat Länsi- ja jazygit Keski-Slovakian, minkä jälkeen daakialaiset vetäytyivät pois alueelta.
Markomannit asettuivat roomalaisten luvalla Morava- ja Váh-jokien väliselle alueelle vuonna 21 jKr. Heidän kuninkaakseen valittiin Vannius-niminen soturi, joka valtansa huipulla hallitsi suurta osaa nykyisestä Lounais-Slovakiasta. Hänen veljenpoikansa Vangio ja Sido kapinoivat onnistuneesti häntä vastaan vuonna 51. Vanniuksen seuraajat pysyivät Rooman liittolaisina aina 80-luvun lopulle saakka, jolloin sekä kvadit että markomannit ajautuivat konfliktiin keisari Domitianuksen kanssa. He päihittivät Rooman lähettämän sotilasretkikunnan vuonna 89 ja yhdessä jazygeiden kanssa hyökkäsivät Pannoniaan vuonna 92. Sodan aikana heimoliittolaiset alistivat valtansa alle myös Keski-Slovakiassa asuneet osi- ja cotini-nimiset heimot. Rauha palasi alueelle vasta keisari Nervan saavuttaman voiton jälkeen.
Toisen vuosisadan ensimmäinen puolisko oli Slovakiassa pääosin rauhallista. Kaupankäynti germaaniheimojen sekä keisarikunnan välillä oli vilkasta ja roomalainen kulttuuri ja sen käytännöt levisivät vahvasti barbaarien parissa. Roomalaiset vahvistivat Tonavan rajan puolustustaan sotilasleireillä muun muassa Komárnon ja Bratislavan lähettyvillä. Tämän lisäksi he rakensivat pysyviä linnoituksia myös omien virallisten rajojensa ulkopuolelle muun muassa Devínissä, Stupavassa sekä Ižassa. Roomalaisten väliaikaisia sotilasleirejä on löydetty ympäri läntistä Slovakiaa.
Makromannien sodat käytiin myös Slovakian alueella. Marcus Aureliuksen johtama armeija eteni pitkin Hron-jokea noin vuonna 172 ja päihitti kvadit. Aurelius kirjoitti Itselleni-teoksen ensimmäisen luvun juuri tällä sotaretkellä. Sodat tonavan pohjoispuolen barbaariheimoja vastaan loppuivat vasta 180-luvun alussa kun osapuolet solmivat roomalaisia suosineen rauhan. Tämän jälkeen tilanne rauhoittui ja alueen roomalaistuminen jatkui voimakkaana aina Länsi-Rooman tuhoon asti. Länsi-Slovakian alueen heimot muodostivat yhä suurempia ja yhä enemmän Rooman valtiota muistutavia heimoliittoja. Roomalaiset myös rakensivat heille myötämielisille heimopäälliköille roomalaistyylisiä kartanoita palkinnoksi yhteistyöstä. Näistä on löytynyt todisteita muun muassa nykyisen Bratislavan lähettyviltä. Rooman läsnäolo alueella päättyi vasta marraskuussa 375 kun rapistuva keisarikunta solmi rauhansopimuksen kvandien kanssa, jonka mukaan se vetäytyisi Tonavan etelärannoilta.
Rautakausi > Kansainvaellusaika ja slaavien saapuminen

Kansainvaellusajaksi kutsuttu aikakausi toi monia muutoksia myös Slovakian alueelle. Hunnit valtasivat Tisza-joen ympäristön vuosina 423–425 ja sen alajuoksulla sijatisi heidän valtakuntansa keskus aina 450-luvulle saakka. Hunnien tappion jälkeen erityisesti germaaniheimot hyödynsivät Pannonian alueen epävakautta ja asettuivat alueelle. Tähän aikaan Slovakiaa asuttivat muun muassa itägootit, herulit sekä sveebit. Heimot ajautuivat pian konfliktiin keskenään ja vuonna 469 itägootit päihittivät heitä vastaan kootun koalition yhdessä ratkaisevassa taistelussa. He kuitenkin jättivät Pannonian taakseen jo vuonna 473 ja gepidit nousivat hetkeksi aikaa tärkeimmäksi valtatekijäksi Slovakian alueella.
Jatkuva sotiminen ja heimojen muuttaminen sieltä pois oli autioittanut Karpaattien allasta. Vanhimmat arkeologiset todisteet slaavien asumisesta nykyisen Slovakian alueella ovat noin vuodelta 500. He saapuivat alueelle luultavasti Karpaattien ylitse nykyisestä Puolasta. Slaavit eivät kuitenkaan asuttaneet aluetta yksinään. Gepidit ja langobardit taistelivat keskenään tasaisin väliajoin koko 500-luvun, kunnes avaarit saapuivat alueelle ja hallitsivat sitä seuraavat kolme vuosisataa.
Perintö

Moni Slovakian tärkeimmistä vuoristoista ja joista on säilyttänyt esislaavilaiset nimensä aina tähän päivään saakka.
Aiheesta muualla

Kuvia tai muita tiedostoja aiheesta Slovakian historia ennen slovakkeja Wikimedia Commonsissa
Moravanyn venus
Boijien Bratislavassa takoma kolikko.
Markomannien sotaa kuvaava roomalainen veistos.
Keski-Eurooppaa asuttaneet heimot juuri ennen kuin slaavit saapuivat Karpaattien altaaseen noin vuonna 500.
Minne tuuli kuljettaa (vuoden 1998 elokuva)

| Minne tuuli kuljettaa> The Hi-Lo Country |
| --- | --- |

Ohjaaja:  Stephen Frears
Käsikirjoittaja:  Walon Green
Perustuu:  Max Evansin samannimiseen romaaniin vuodelta 1961
Tuottaja:   Martin Scorsese  Tim Bevan  Barbara De Fina  Eric Fellner 
Säveltäjä:  Carter Burwell
Kuvaaja:  Oliver Stapleton
Leikkaaja:  Masahiro Hirakubo
Pääosat:   Woody Harrelson  Billy Crudup  Patricia Arquette 
Valmistustiedot
Valmistusmaa:   Yhdysvallat  (mukana myös Britannia ja Saksa) 
Tuotantoyhtiö:   De Fina-Cappa  PolyGram Filmed Entertainment  Working Title Films 
Levittäjä:  Gramercy Pictures Netflix
Ensi-ilta:   1998-12-3030. joulukuuta 1998 (Yhdysvallat)  1999-03-2626. maaliskuuta 1999 (Suomi)  
Kesto:  114 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Minne tuuli kuljettaa (engl. The Hi-Lo Country) on vuonna 1998 ensi-iltansa saanut yhdysvaltalainen lännen- ja draamaelokuva, jonka on ohjannut Stephen Frears. Elokuvan pääosia näyttelevät Woody Harrelson, Billy Crudup ja Patricia Arquette. Minne tuuli kuljettaa sijoittuu toisen maailmansodan jälkeiseen 1940-luvun New Mexicoon.
Minne tuuli kuljettaa perustuu Max Evansin samannimiseen romaaniin (1961), jonka pohjalta Walon Green sovitti elokuvan käsikirjoituksen. Elokuvan tuottajina olivat Martin Scorsese, Tim Bevan, Barbara De Fina ja Eric Fellner.
Juoni

Sodassa olleet cowboyt ja parhaat kaverukset Pete Calder ja Big Boy Matson (Billy Crudup ja Woody Harrelson) palaavat elämiinsä pieneen kotikaupunkiinsa New Mexicoon. Pete yrittää rakentaa itselleen suurta karjatilaa Big Boyn kanssa, mutta keinotteleva ja ahne karjaparoni Jim Ed Love (Sam Elliott) yrittää mutkistaa asioita. Pete on salaa rakastunut nuoruudenihastukseensa, nykyään epäonnellista avioelämää viettävään Mona Birkiin (Patricia Arquette), mutta olosuhteista johtuen hän on yhdessä Josepha O’Neil -nimisen meksikolaiskaunottaren (Penélope Cruz) kanssa. Big Boyn ja Monan välille sittemmin syntyy intohimoinen romanssi, jota Pete joutuu katsomaan hiljaa vierestä.
Tuotanto

Minne tuuli kuljettaa -elokuvan kuvaukset alkoivat 22. syyskuuta 1997 ja päättyivät 4. joulukuuta 1997. Elokuva kuvattiin lähinnä New Mexicossa ja sen tuotantoyhtiöinä olivat De Fina-Cappa, PolyGram Filmed Entertainment ja Working Title Films.